**ОБЩЕСТВЕНО ОБСЪЖДАНЕ**

**НА КОНЦЕПЦИЯ ЗА ИНТЕГРИРАНИ ТЕРИТОРИАЛНИ ИНВЕСТИЦИИ (КИТИ)**

**„КОНЦЕПЦИЯ ЗА ПРИЛАГАНЕ НА ИНТЕГРИРАН ТЕРИТОРИАЛЕН ПОДХОД ЗА СОЦИАЛНО-ИКОНОМИЧЕСКО РАЗВИТИЕ НА ПЕТ ОБЩИНИ ОТ АРЕАЛА НА ИЗТОЧНИТЕ РОДОПИ”**

Обществените обсъждания на преминалата успешно етапа на проверка за административно съответствие и допустимост Концепция за интегрирано териториално развитие (КИТИ) **№** **BG16FFPR003-2.003-0029** **„Концепция за прилагане на интегриран териториален подход за социално-икономическо развитие на пет общини от ареала на Източните Родопи”** ще се проведат, както следва:

* **06.10.2025 г., 14:00 ч., гр. Ардино**, Заседателна зала на община Ардино, ул. "Бели Брези" 31;
* **09.10.2025 г., 11:00 ч., гр. Кърджали**, Заседателна зала на Бизнес инкубатор - Кърджали, ул. "Отец Паисий" 12А;
* **10.10.2025 г., 11:00 ч., гр. Джебел**, Заседателна зала на община Джебел, ул. "Еделвайс" 19;
* **15.10.2025 г., 10:00 ч., с. Черноочене**, в сградата на Народно читалище „Пробуда 1952“

**Резюме на Концепцията:**

Комбинираната концепция за ИТИ е с кандидат (водещ партньор) община Кърджали и още четири съседни общини-партньори от Източните Родопи - Ардино, Джебел, Черноочене (от област Кърджали) и община Стамболово (област Хасково). Всички те имат обща граница с община Кърджали и дългогодишни, трайни връзки, свързани с териториалното развитие в различни негови аспекти - икономически, социални, транспортно-комуникационни, етно-демографски и други.

Настоящата КИТИ е стъпка за удовлетворяване на идентифицирани потребности на територията, чието решаване би било възможно посредством реализация на набор от мерки и проекти и ефектът от реализацията на проектите би бил чувствително по-голям, ако те бъдат изпълнени общо, а не поотделно.

Концепцията е комбинирана и включва интегрирани мерки от различни сектори - социални услуги и грижи, образование, околна среда, обновяване и ЕЕ на сграден фонд, енергийна ефективност в многофамилни жилищни сгради. Концепцията планира и интервенции в подкрепа на МСП на територията, свързани с въвеждане на зелени технологии и кръгова икономика. Тя включва операции от пет програми от настоящия програмен период 2021-2027 г.: Развитие на регионите; Развитие на човешките ресурси; Образование; Околна среда и Конкурентоспособност и иновации в предприятията.

Мерките, включени в концепцията са насочени към различни целеви групи от населението на петте общини в Източните Родопи, с особен фокус върху уязвимите и социално изключени лица, както и върху деца в нужда и техните семейства, включително лица с увреждания.

Реализацията на концепцията в нейния комбиниран обхват, ще осигури съществени ползи за развитието на територията, като интегративно свързана общност в области като социални грижи и услуги, превенция на заболяванията, образование, подобряване на облика на населените места, достъпна и качествена образователна среда и други.

Общата цел на КИТИ е да осигури по-целенасочена подкрепа в няколко приоритетни области: подобряване на жизнената среда; осигуряване на равен достъп до социални здравни и образователни услуги за всички групи от населението, включително маргинализирани общности; изграждане на екологосъобразна инфраструктура, ориентиране към по-зелена среда и икономика, като укрепи процесите на взаимодействие между различните заинтересовани страни на местно и регионално ниво, осигурявайки по-висока ефективност и дългосрочна устойчивост на политиките за развитие на район със специфични характеристики, потребности и особености, какъвто е община Кърджали и съседните и общини, разположени в периферен и планински район.

* **Линк към презентация на концепцията:** <https://docs.google.com/presentation/d/1Fwap-fvS0Z1lWbyv0GJW7nEkr-4CtoI9/edit?usp=sharing&ouid=101461673048624837654&rtpof=true&sd=true>
* **Линк към онлайн анкета:**

<https://forms.gle/tqVWsvamksVZurHR7>

Всяко заинтересовано лице или страна, може да се запознае с планираните дейности от презентацията, да направи препоръки или възражения, които да изпрати на електронната поща на ОИЦ – Кърджали: [oic\_kardjali@abv.bg](mailto:oic_kardjali@abv.bg) попълвайки онлайн анкета в срок до 17.10.2025 г., както и да се включи в присъствените събития за обществено обсъждане на концепцията.